Id-Deċiżjoni tal-Kunsill
tas-26 ta' Ġunju 1997
dwar il-konklużjoni f'isem il-Komunità Ewropea tal-Faħam u l-Azzar u l-Komunità Ewropea għall-Enerġija Atomika tal-Ftehim Interim bejn il-Komunità Ewropea, il-Komunità Ewropea tal-Faħam u l-Azzar u l-Komunità Ekonomika għall-Enerġija Atomika, mill-parti l-waħda, l-Ġeorgia, mill-parti l-oħra, dwar kummerċ u kwistjonijiet relatati mal-kummerċ
(97/630/KEFA, EC, Euratom)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea tal-Faħam u l-Azzar, u b'mod partikolari l-Artikolu 95 (1) tiegħu,
Wara li kkunsidrat it-Trattat li jistabbilixxi l-Komunità Ewropea għall-Enerġija Atomika, u partikolarment l-Artikolu 101(2) tiegħu,
Billi, sakemm jidħol fis-seħħ il-Ftehim ta' Sħubija u Koperazzjoni iffirmat fil-Lussemburgu fit-22 ta' April 1996, huwa xieraq li tapprova il-Ftehim Interim iffirmat fi Tbilisi fil-5 ta' Ottubru 1996 bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika, mill-parti l-waħda, u l-Georgia, mill-parti l-oħra dwar kummerċ u kwistjonijiet relatati mal-kummerċ,
Billi l-konklużjoni tal-Ftehim Interim hi meħtieġa biex tilħaq l-oġġettivi tal-Komunità mniżżla fl-Artikoli 2 u 3 tat-Trattat li jwaqqfu l-Komunità Ewropea tal-Faħam u l-Azzar u billi t-Trattat m'għamilx disposizzjonijiet għall-każi kollha koperti b'din id-Direttiva;
Wara li kkonsultat il-Kumitat Konsultattiv u bl-approvazzjoni tal-Kunsill, mogħtija fid-29 ta' April 1997,
ADOTTAT DAN IR-REGOLAMENT:
Artikolu 1
Il-Ftehim Interim bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika, mill-parti l-waħda, u l-Georgia, mill-parti l-oħra, dwar kummerċ u kwistjonijiet relatati mal-kummerċ, flimkien mal-Protokoll u d-dikjarazzjonijiet, qiegħed b'dan jiġi approvat għan-nom tal-Komunità Ewropea tal-Faħam u l-Azzar u l-Komunità Ewropea għall-Enerġija Atomika.
Dawn it-testi huma mehmuża ma' din id-Deċiżjoni [1]
Artikolu 2
Il-President tal-Kummissjoni għandu jagħti n-notifika provduta fl-Artikolu 32 tal-Ftehim Interim għan-nom tal-Komunità Ewropea tal-Faħam u l-Azzar u l-Komunità Ewropea għall-Enerġija Atomika.
Magħmul fi Brussel, fis-26 ta' Ġunju 1997.